Les obres de millora del carrer Navegant de la platja de Gandia finalitzen amb una inversió de 184.000 euros
11 març 2024

## Les obres de millora del carrer Navegant de la platja de Gandia finalitzen amb una inversió de 184.000 euros11 març 2024Última actualització: 11 març 2024

![](../gestion/img/cc10fef140ca00269c3db5eb187377101e72415aa1ee634854d5eb05f095b087.jpg)  
  

L'**alcalde de Gandia, José Manuel Prieto**, acompanyat pels **regidors Balbina Sendra i Jesús Naveiro**, han visitat aquest matí el tram del carrer Navegant comprés entre els carrers Legazpi i Mallorca que recentment han estat reurbanitzats.  
  
L'actuació s'emmarca dins del **Pla d'Humanització de Places i Carrers** i ha comptat amb un **pressupost de 183.888,93 €**, que han permés l'ampliació de la plataforma de vianants, a més d'instal·lar noves canalitzacions d'enllumenat. També s'ha plantat nou arbrat i instal·lat sistemes de reg per degoteig i s'ha procedit a col·locar nous bancs, papereres i bol·lards per evitar la invasió de l'àrea de vianants pels vehicles.  
  
Després de la visita, l'alcalde s'ha mostrat satisfet afirmant que l'actuació transforma aquest vial en aplicar-li _"el model de carrer que implantem a tota la ciutat. Carrers accessibles, més confortables i segurs per als vianants i amb zones d'ombra per mitigar els efectes del canvi climàtic"_.  
  
Prieto també ha recordat que entre aquesta i l'actuació anterior realitzada al carrer Juan de Juanes s'ha realitzat una inversió superior als 350.000 euros, i que la intenció de l'executiu és finalitzar els projectes de les pròximes actuacions perquè siguen aprovats en Junta de Govern en breu. _"Volem que cada dia la ciutat estiga més ben preparada i compte amb més espais per ser viscuts i gaudits per tots"_, ha finalitzat.